**SKUODO BARTUVOS PROGIMNAZIJOS**

**DIREKTORIAUS VIRGINIJAUS JOKŠO**

**2021 METŲ VEIKLOS ATASKAITA**

2022 m. vasario ..... d. Nr. ................

Skuodas

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| *Iš progimnazijos 2020-2025 metų strateginio plano:*Skuodo Bartuvos progimnazija savo veiklą grindžia Lietuvos Respublikos Konstitucija, Lietuvos Respublikos švietimo ir kitais įstatymais, Vaiko teisių konvencija, Lietuvos Respublikos Vyriausybės nutarimais, švietimo ir mokslo ministro įsakymais, kitais teisės aktais bei progimnazijos nuostatais. Progimnazija lanksčiai reaguoja į politinius teisinius pokyčius Lietuvoje, tobulina savo veiklą atsižvelgdama į Valstybinę švietimo strategiją 2013-2022 metams, atnaujintas Bendrąsias programas, Išsilavinimo standartus ir kitus priimtus aktualius dokumentus bei teisės aktus. Lietuvos integracija į Europos Sąjungos valstybių erdvę suteikė progimnazijai galimybę dar glaudžiau bendradarbiauti su užsienio valstybių ugdymo įstaigomis, kartu rengti projektus, organizuoti ir dalyvauti organizuojamuose pažintiniuose vizituose. Progimnazijos veiklos kontrolė planuojama mokslo metams. Kontrolės funkcijas atlieka progimnazijos administracija, mokytojų metodinės grupės, savivaldos institucijos. Progimnazijos veiklos kontrolė grindžiama išorės (LR vyriausybės, ŠMSM ir kt.) ir vidaus norminių teisės aktų nustatyta tvarka. Pagrindiniai vidaus dokumentai, pagal kuriuos vykdoma veiklos kontrolė, yra Vidaus kontrolės įgyvendinimo Skuodo Bartuvos progimnazijoje tvarkos aprašas, progimnazijos nuostatai, vidaus darbo tvarkos taisyklės, ugdymo planas, darbuotojų pareigybių aprašymai. Po kiekvieno trimestro 1-8 klasių mokinių pažangumo ir lankomumo ataskaitos paruošiamos tuo metu naudojamo elektroninio dienyno sistemoje. Pagal jas parengiamos visos progimnazijos pažangumo ir lankomumo ataskaitos. Ataskaitos nuolat analizuojamos. Progimnazijos veiklos kokybės įsivertinimas vykdomas vadovaujantis Lietuvos Respublikos švietimo ir mokslo ministro 2016 m. kovo 29 d. įsakymu „Dėl mokyklos, įgyvendinančios bendrojo ugdymo programas, veiklos kokybės įsivertinimo metodikos patvirtinimo“ Nr. V-267. 2021 m. buvo tirtos trys progimnazijos veiklos sritys: „Rezultatai“, „Ugdymas(is) ir mokinių patirtys“, „Lyderystė ir vadyba“. Mokiniai skatinami sieti išmoktus dalykus ir asmenines patirtis su nežinomais dalykais kuriant prasmingus ryšius. Jie mokomi vizualizuoti ir paaiškinti savo mąstymą, pademonstruoti įgūdžius, gebėjimus ir veiklos būdus. Nuolat grįžtant prie jau išmoktų dalykų, mokomasi sieti idėjas, suvokti, patikrinti ir perkonstruoti savo supratimą, mąstymą ar veiklos būdą. Mokytojai pripažįsta mokinių skirtybes (amžiaus tarpsnio, asmeniniai ir ugdymosi poreikiai, interesai, gebėjimai, mokymosi stiliai), į kurias atsižvelgiama organizuojant mokymą(si). Taikomi įvairūs nenuolatiniai mokinių pergrupavimo pagal jų mokymosi poreikius būdai. Siekiama suasmeninti mokymąsi, taip yra skatinamas aktyvus mokinių dalyvavimas keliant individualius, su kiekvieno mokymosi galimybėmis, interesais ir siekiais derančius ugdymosi tikslus, renkantis temas, užduotis, problemas, mokymosi būdus ir tempą. Rekomenduojama progimnazijos metų plane numatyti veiklas, skirtas mokymui(si) planuoti ir efektyviai naudoti savo laiką, tobulinti mokinių skatinimo sistemą, efektyviau panaudoti ugdymo karjerai (profesinio orientavimo) programos teikiamas galimybes, daugiau dėmesio skirti mokinių iniciatyvai organizuojant įvairius renginius ir kt.*Progimnazijos vizija* – kiekvieno mokinio asmenybės ūgties siekianti šiuolaikiška, patraukli, atvira ir atsakomybės kultūrą puoselėjanti progimnazija. *Progimnazijos misija* – nuolat besimokanti, bendradarbiaujanti, kurianti jaukią ir saugią mokymosi aplinką, ugdanti atsakingą asmenybę, siekiančią nuolatinės asmeninės pažangos. *Progimnazijos vertybės*: pagarba – tai mokėjimas išklausyti ir suprasti kito žmogaus nuomonę, mintį, poreikį ir jų reikšmingumo pripažinimas; tolerancija – tai priešingos nuomonės, socialinės padėties, pažiūrų, aprangos, gyvenimo stiliaus detalių priėmimas, nenusižengiant nustatytoms progimnazijos taisyklėms; atsakomybė – tai visų bendruomenės narių pareiga bendrai sutelkti jėgas mokyti ir mokytis, siekiant ugdymo rezultatų pažangos; bendradarbiavimas – tai visų bendruomenės narių susitelkimas bendrai veiklai siekiant vieno tikslo ir sprendžiant iškilusias problemas; pozityvus nusiteikimas – tai gebėjimas vertinti realią padėtį ir imtis veiksmų sprendžiant problemas. *Progimnazijos veiklos 2021 metams prioritetas buvo*: ugdymo(si) kokybė ir veiksmingumas siekiant visapusiškos mokinio ūgties.2021 metų rugsėjo 1 d. Skuodo Bartuvos progimnazijoje mokėsi 586 mokiniai (Bartuvos progimnazijoje ir Lenkimų Simono Daukanto mokyklos-daugiafunkcio centro skyriuje), ikimokyklinio ugdymo grupėje buvo 7 vaikai, priešmokyklinio ugdymo grupėje buvo 6 vaikai, 1-4 klasėse mokėsi 284 mokiniai, 5-8 klasėse – 289 mokiniai.Klasių komplektų skaičius – iš viso buvo 33 grupių ir klasių komplektai progimnazijoje ir Lenkimų skyriuje: ikimokyklinio ugdymo grupėje yra 1 komplektas, priešmokyklinio ugdymo grupėje yra 1 komplektas, 1-4 klasėse buvo 17 klasių komplektų, 5-8 klasėse yra 16 klasių komplektų.Mokytojų, auklėtojų ir pagalbos mokiniui specialistų (logopedų, specialiųjų pedagogų, socialinių pedagogų, psichologo) yra 54 asmenys (skaičiuojami ir direktorius bei direktoriaus pavaduotojai ugdymui). Iš jų atestuotų yra 52: mokytojų – 9, vyresniųjų mokytojų – 15, mokytojų metodininkų – 27, ekspertų – 1.Be pedagoginių darbuotojų progimnazijoje dirba ir 27 ne pedagoginiai darbuotojai – tai 2 bibliotekininkės, raštinės vedėja, ūkvedys (viešųjų pirkimų organizatorius), vyriausioji specialistė, inžinieriai, mokytojo ir auklėtojo padėjėjai, pagalbiniai darbuotojai. Iš viso yra 81 darbuotojas. Bartuvos progimnazijoje 2021 metų rugsėjo 1 dieną buvo 50 specialiųjų poreikių mokinių, kurie mokėsi pagal individualizuotas bei pritaikytas programas: 23 iš jų ugdomi pagal pritaikytas bendrąsias programas, 27 mokiniai yra ugdomi pagal individualizuotas programas. Pagalbą šiems mokiniams teikia progimnazijos psichologė, socialinės pedagogės, specialioji pedagogė, logopedės, mokytojo bei auklėtojo padėjėjos. Skuodo rajone veikia tarnybos, kurios teikia kvalifikuotą pagalbą problemų turintiems vaikams, jų tėvams, mokytojams. Rajone veikianti pedagoginė-psichologinė tarnyba (PPT) teikia kvalifikuotą pagalbą (taip pat ir psichologinę) specialiųjų ugdymosi poreikių turintiems mokiniams, konsultacinę pagalbą mokytojams, mokinių tėvams (globėjams, rūpintojams). Skuodo rajono bendruomeniniai šeimos namai, Skuodo socialinių paslaugų šeimai centras teikia pagalbą šeimų, kurioms reikalinga socialinė pagalba, vaikams, organizuoja mokymus, paskaitas mokinių tėvams (globėjams, rūpintojams). *Iš progimnazijos 2021 metų veiklos plano:*Progimnazijos veiklos tikslai 2021 metams buvo:1. Diferencijuoti, individualizuoti ir suasmeninti ugdymą atsižvelgiant į mokinių skirtybes ir galimybes.2. Ugdymosi aplinkos, skatinančios bendravimą ir bendradarbiavimą, kūrimas.Progimnazijos veiklos uždaviniai 2021 metams buvo:1. Modernizuoti ugdymo procesą.2. Plėtoti aktyvų ir prasmingą patirtinį ugdymą siekiant įvairovės.3. Skatinti kiekvieno mokinio žinių ir kompetencijų asmeninę ūgtį.4. Kurti inovatyvią, saugią ir sveiką aplinką, ugdančią vertybines nuostatas.5. Formuojant savitą progimnazijos kultūrą, puoselėti vertybes, vienijančias bendruomenę.6. Tikslingai ugdyti mokinių bendruosius gebėjimus ir kompetencijas.*1. Modernizuoti ugdymo procesą. Rezultatai bei rodikliai:*2021 metais progimnazijoje buvo įdiegta ir plačiai nuotolinio ugdymo organizavimui naudojama Microsoft Teams Office 365 nuotolinio ugdymo platforma, įsigyta naujų IKT priemonių – iš skaitmeninio ugdymo lėšų įrengtos dvi hibridinio ugdymo klasės, iš ŠMSM gautos dar 3 hibridinių klasių mobilios įrangos, kurių pagalba mokiniams galima organizuoti ugdymą vienu metu besimokantiems klasėje kontaktiniu būdu ir esantiems namuose nuotoliniu būdu. Atnaujinta materialinė bazė, įsigyta ir iš NŠA gauta naujų nešiojamų kompiuterių, nupirkta planšečių, projektorių ir kt. Visiems mokiniams ir daugeliui mokytojų buvo nupirktos Eduka klasės įvairių mokomųjų dalykų skaitmeninio turinio licencijos. Gamtos ir žmogaus bei biologijos pamokose mokytoja ir mokiniai naudojo EMA skaitmeninio turinio pratybas. Visi progimnazijos mokytojai dalyvavo 40 valandų IKT mokymuose tema „Pažangios informacinės kompiuterinės technologijos pamokoje. Skaitmeninių įrankių ir metodų naudojimas tradicinėje ir netradicinėje ugdymo aplinkoje“, kurių metu susipažino su dar nenaudotomis skaitmeninėmis mokymo priemonėmis, išanalizavo įvairių naujų mokymo metodų taikymo pamokose, dokumentų saugojimo ir tvarkymo galimybes, išmoko vaizdžiau dėstyti mokomąją medžiagą ir t.t. Buvo nuolat atnaujinama ir papildoma informacija progimnazijos internetinėje svetainėje adresu [www.bartuva.lt](http://www.bartuva.lt). Buvo siekiama, kad pamokos ir kiti užsiėmimai vyktų gamtos mokslų laboratorijose, bet tam trukdė nuotolinis 5-8 klasių mokinių ugdymas 2021 metų sausio-birželio mėn. bei mokinių ugdymas jiems priskirtose klasėse nuo rugsėjo 1 d. – mokytojams nešiotis laboratorijų priemones į skirtingas klases buvo tiesiog neįmanoma.Buvo suremontuotos dviejų mokomųjų kabinetų grindys, keturiems kabinetams pakeistos durys.5-8 klasių mokiniai turėjo galimybę rinktis modulius, pasinaudoti konsultacinių valandų galimybėmis ugdymosi spragoms įveikti, informacinių technologijų ir gamtos mokslų integracija – taip buvo sudarytos sąlygos gabiųjų mokinių ugdymuisi ir kiekvieno mokinio pažangos siekimui. Mokiniams, kurie neturėjo galimybės mokytis nuotoliniu būdu iš namų, ugdymas buvo organizuotas nuotoliniu būdu progimnazijoje, informacinių technologijų kabinetuose laikantis visų OV sprendimų reikalavimų. Mokiniams (pagal galimybes) buvo sudarytos sąlygos plėtoti įgūdžius dalyvaujant ugdymo įstaigos bei rajono etapų dalykinėse olimpiadose, konkursuose, kurie buvo organizuoti nuotoliniu būdu. 2021 metais ši veikla buvo aktyvesnė nei 2020 metais, kai kilus pandemijai, paskelbus karantiną bei organizavus nuotolinį ugdymą ji buvo sustabdyta. Ugdymo procesas kasmet yra tobulinamas atsižvelgiant į atlikto progimnazijos veiklos kokybės vertinimo (vidaus audito) duomenis. *2. Plėtoti aktyvų ir prasmingą patirtinį ugdymą siekiant įvairovės. Rezultatai bei rodikliai:*Patirtinio ugdymo veiklos Skuodo Bartuvos progimnazijoje vyko ir vyksta vadovaujantis patvirtintais 2021-2022 m. m. ugdymo planais. Patirtinio ugdymo dienų veiklas planuoja mokytojų metodinės grupės. Pamokas vedė ir įvairias veiklas organizavo visi mokytojai, jose dalyvavo visi progimnazijos 1-8 klasių mokiniai. Veiklą koordinavo direktoriaus pavaduotoja ugdymui Lineta Šlepavičienė.Planuojant patirtinio ugdymo dienos veiklas, direktoriaus įsakymu sudaryta darbo grupė (mokytojai dalykininkai, pradinių klasių mokytojai) paruošė pamokų planus, metodinę medžiagą mokytojams, numatė tikslus, uždavinius, reikiamų kanceliarinių priemonių sąrašus kiekvienai klasei. Priemonės būna nuperkamos ir išdalinamos mokytojams. Dienos pabaigoje vyksta refleksija, progimnazijos erdvėse eksponuojami mokinių kūrybiniai darbai. 2021 m. dėl Covid-19 ligos ribojimų patirtinis ugdymas vyko ir nuotoliniu, ir kontaktiniu būdu. Buvo suorganizuotos šios patirtinio ugdymo dienos: Vasario 12 d. – Patriotiškumo ir lietuvių kalbos puoselėjimo diena. Kovo 22 d. – Gamtosauginio ugdymo diena, skirta pasaulinei vandens dienai paminėti ir aplinkosaugai. Gegužės 19 dieną vyko mokinių savitvarkos diena „Mylime Skuodą“. Birželio 7 d. – tiksliųjų mokslų ugdymo diena, birželio 9 d. – meninio ugdymo diena, skirta Joninių tradicijoms ir papročiams. Birželio 14 diena buvo skirta sportiniam ugdymui, o birželio 21 d. – poezijos skaitymo diena, skirta poeto Vytauto Mačernio šimtosioms gimimo metinėms paminėti. Rugsėjo mėn. tradiciškai vyko Europos kalbų dienos renginiai, metų tema – „Kad tavo balsą išgirstų“, skirta puoselėti kultūrų ir kalbų įvairovę. Lapkričio 16 d. buvo organizuota netradicinio ugdymo – Tolerancijos diena, lapkričio 29 d. patirtinio ugdymo veiklos buvo skirtos Advento laikotarpiui, vyko šventinis renginys bažnyčioje, mokiniai giedojo giesmes, buvo pašventinti klasių adventiniai vainikai.Kai kurios patirtinio ugdymo dienos jau tapo tradicinėmis, tad veiklų planavimas pareikalauja iš mokytojų daug išmonės ir išradingumo, nes stengimąsi kiekvieną kartą sugalvoti naujas užduotis, kad mokiniams būtų įdomu. Mokiniai patirtinio ugdymo dienų laukia, nes netradicinės veiklos praturtina ugdymo procesą.3-4 klasių mokytojos, kurios kartu su savo klasių mokiniais dalyvavo projekto „Perimetro ir ploto skaičiavimų mokymas kitaip“ veiklose ir siekė, kad kuo daugiau mokinių geriau išmoktų skaičiuoti perimetrą ir plotą.Buvo siekiama, kad kuo daugiau mokinių pamėgtų vokiečių kalbą – vyko muzikos ir vokiečių kalbos integruotas ugdymas per neformalųjį ugdymą, dalyvauta Goethe‘s instituto projekte IDUKM – integruoto dalyko ir užsienio (vokiečių) kalbos mokymesi. *3. Skatinti kiekvieno mokinio žinių ir kompetencijų asmeninę ūgtį. Rezultatai bei rodikliai:*Pagal sukurtą vaiko individualios pažangos (VIP) sistemos modelį, patvirtintoje formoje mokytojai fiksavo mokinių sėkmes, jų siekius, teikė visapusišką pagalbą mokiniams (tai buvo atliekama nuo 2021 metų rugsėjo 1 d., kai buvo grįžta į kontaktinį ugdymą progimnazijoje). Individuali mokinio pažanga buvo aptariama 1-2 kartus per trimestrą, fiksuojama elektroniniame dienyne, sistemingai buvo teikiamos individualios ir grupinės konsultacijos mokiniams, siekiantiems pažangos ar turintiems mokymosi sunkumų pagal parengtus atskirus grafikus. Vadovaujantis tyrimų ir apklausų rezultatais buvo stebima mokinio individuali pažanga, identifikuojami mokiniai, kuriems reikalinga papildoma pagalba.Buvo teikiama informacija apie pasiektą vaikų pažangą mokinių tėvams, jie buvo konsultuojami dėl individualios ir siekiamos mokinio pažangos, kartu ieškoma sprendimų. Mokytojai dalijosi patirtimi, metodine medžiaga, ilgalaikiuose planuose numatė individualizavimo ir diferencijavimo galimybes. Mokiniai savo individualius siekius realizavo dalyvaudami įvairiose dalykinėse olimpiadose ir konkursuose, kurios buvo organizuojamos nuotoliniu būdu. Iš viso mokiniai dalyvavo 12-oje organizuotų (rajono ir regiono etapų) olimpiadų ir konkursų Praėjusiais metais dėl paskelbto karantino ir pasaulinės COVID-19 ligos pandemijos 4 klasių mokiniams NMPP buvo organizuotas užduotis atliekant prisijungus prie sistemos mokyklos informacinių technologijų kabinetuose esančiais kompiuteriais, o 8 klasių mokinių pasiekimų patikrinimas buvo organizuotas nuotoliniu būdu mokiniams užduotis atliekant iš namų. Mokytojai bendrauja tarpusavyje, priima sprendimus ir teikia pasiūlymus dėl naujo ugdymo plano sudarymo. Mokytojai ir pagalbos mokiniui specialistai susipažino su mokymo metodikų naujovėmis, dalyvavo įvairiuose mokymuose ir seminaruose, ypač dažnai buvo dalyvaujama nuotoliniuose seminaruose bei mokymuose.Įgyvendinant pradinio ir pagrindinio ugdymo pirmosios dalies bendrąsias ugdymo programas, individualizuotas bei pritaikytas pradinio ir pagrindinio ugdymo pirmos dalies programas yra siekiama ugdymo turinį pritaikyti įvairių mokymosi poreikių mokiniams.Kiek leido galimybės (organizuojant nuotolinį mokinių ugdymą), buvo vedami individualūs pokalbiai su mokiniais dėl jų daromos individualios pažangos, mokiniai mokėsi įsivertinti savo mokymosi kompetencijas per atskirų dalykų pamokas, klasių valandėles, neformaliojo švietimo užsiėmimus. Mokytojai organizavo konsultacijas (pagal atskirą tvarkaraštį), į kurias nuotoliniu būdu jungėsi mokiniai, turintys ugdymosi spragų. Naujai atvykę mokiniai (taip pat ir mokiniai, grįžę iš užsienio) buvo supažindinami su įstaigoje galiojančiais lokaliais teisės aktais, numatomos pedagoginės pagalbos mokiniui galimybės.Dalykų mokytojai, planuodami pamokų elementus, diferencijavo klasės ir namų darbų užduotis pagal mokinių gebėjimus, buvo nuolat stengiamasi pasiekti, kad didėtų mokinių mokymosi motyvacija. Bet tokiai siekiamybei kliudė mokinių ugdymas(is) nuotoliniu būdu, nes buvo gana sudėtinga kontroliuoti kaip mokiniai namuose atlieka paskirtas užduotis. Buvo dalijamasi sukaupta mokinių įsivertinimo pamokoje metodika. Užduotis, skirtas specialiųjų ugdymosi poreikių mokiniams, mokytojai kaupė atskiruose skaitmeniniuose segtuvuose. 2020-2021 m. m. bendras progimnazijos 1-8 klasių mokinių pažangumas buvo – 96,97%, kokybė – 63,15%, aukštesniu lygiu mokėsi 99 mokiniai, pagrindiniu lygiu – 229 mokiniai, nepatenkinamai – 17 mokinių. 2020-2021 m. m. 1-4 klasių pažangumas – 99,43%, kokybė – 72,45%, aukštesniu lygiu mokėsi 69 mokiniai, pagrindiniu lygiu mokėsi 115 mokinių, nepatenkinamai – 5 mokiniai. 2020-2021 m. m. 5-8 klasių pažangumas – 95,42%, kokybė – 55,38%, aukštesniu lygiu mokėsi 30 mokinių, pagrindiniu lygiu – 114 mokinių, nepatenkinamai – 12 mokinių.*4. Kurti inovatyvią, saugią ir sveiką aplinką, ugdančią vertybines nuostatas. Rezultatai bei rodikliai:*Kiek leido vykdomas nuotolinis ir mišrus ugdymas, buvo organizuoti kai kurie prevenciniai renginiai, kitos veiklos, mokiniai aktyviai juose dalyvavo, gerėjo vaikų savęs vertinimas. ERASMUS+ projekto baigiamosiose veiklose dalyvaujantys mokiniai ir projekto vadovė 2021 metais bendravo tik virtualiu būdu, stiprėjo mokinių komunikavimo užsienio kalba, mokėjimo mokytis ir socialinės kompetencijų lygis. Buvo sudarytos sąlygos kiekvieno dalyvio aktyviai saviraiškai. Toliau buvo organizuojamos projekto „Kuriančioji meilė“ veiklos, vedamos klasių valandėlės pagal OPPP modelį, organizuojamas mokytojų budėjimas pertraukų metu.100 procentų progimnazijos mokinių dalyvavo OPKUS patyčių prevencinės programos veikloje. Atlikti tyrimai 3-8 klasių mokiniams parodė, kad yra patyčių atvejų procentas 2021 metais nežymiai padidėjo iki 13,5 %. Atlikti tyrimai dėl 1, 5 klasių mokinių ir naujai atvykusių mokinių adaptacijos progimnazijoje, išsiaiškinta esama padėtis, pristatyta mokytojams, tėvams, priimti sprendimai dėl veiklos tobulinimo. Progimnazijoje buvo įrengtos papildomos vaizdo stebėjimo kameros, kurių pagalba stengiamasi užtikrinti mokinių saugumą progimnazijos teritorijoje. Nuo 2009 metų Skuodo Bartuvos progimnazijoje yra vykdoma Olweus patyčių ir smurto prevencijos programa 3-8 klasių mokiniams (nuo 2017 metų rugsėjo 1 d. – ir 1-2 klasių mokiniams). Nuo 2013 metų yra vykdoma OPKUS (Olweus programos kokybės užtikrinimo sistema). Progimnazija kelerius metus buvo vienintelė Skuodo rajone sertifikuota ugdymo įstaiga, kuriai yra (jau penktą kartą) suteiktas Olweus mokyklos statusas. Kaip ir kiekvienais metais, taip ir 2021 metų lapkričio mėnesį buvo vykdoma 3-8 klasių mokinių Olweus apklausa apie patyčias. Apklausos metu 2021 m. lapkričio mėn. paaiškėjo, kad mokinių, patiriančių patyčias, procentas nežymiai ūgtelėjo nuo 12,7 % 2020 metais iki 13,5 % 2021 m., padidėjęs yra ir bendras progimnazijos mokinių skaičius. Daugiausia patyčių mokiniai tradiciškai patiria įstaigos koridoriuose, laiptinėse, mokomuosiuose kabinetuose ir klasėse, kuriose nėra mokytojo per pertraukas, išliko ir žodinės bei fizinės patyčios, išskyrimas, gandų apie atskirus vaikus skleidimas bei kt. Progimnazijoje yra gana sudėtinga vykdyto patyčių prevenciją, nes reikia reguliuoti mokinių srautus, mokiniai turi laikytis leistinų atstumų, per pertraukas būti tik jų klasei nurodytose erdvėse, todėl mokinių poilsio zonose koridoriuose gali būti tik atskirų klasių koncentrų mokiniai. Numatoma diegti naujas vaizdo stebėjimo kameras stadione ir sporto aikštynuose.Nuo 2016-2017 mokslo metų pradžios progimnazijos patalpose yra ugdomi mokiniai, turintys didelių ir labai didelių specialiųjų ugdymosi poreikių. Jų ugdymui bei poilsiui yra įrengtos 4 patalpos (2 klasės), pagal galimybes aprūpintos būtinomis ugdymo priemonėmis, kasmet kabinetai papildomi naujomis priemonėmis. Didelių ir labai didelių specialiųjų poreikių mokinių klasėse šiais mokslo metais yra ugdoma 17 mokinių (jie ugdomi dviejose jungtinėse klasėse – yra 8 ir 9 mokiniai). Jiems ir kitiems mokiniams buvo įrengtas sensorinis kambarys, kuriame yra vykdomos numatytos veiklos, todėl gerėja mokinių emocinė būsena, mokymosi motyvacija, dėmesio sukaupimas. Mokytojai pamokas organizavo netradicinėse veiklose kiek tai leido daryti sudėtinga pandeminė situacija. Sveikos gyvensenos įgūdžių ugdymas per mokomųjų dalykų pamokas ir neformaliojo švietimo renginius: siekiant sumažinti nuotolinio ugdymo neigiamas pasekmes vaikų ir jaunimo fizinei bei psichikos sveikatai, startavo Geros savijautos programa. Spalio-gruodžio mėnesiais visų 1-8 klasių mokiniai dalyvavo įvairiose šios programos veiklose. Pradinių klasių mokiniams vyko užsiėmimai „Kas aš esu?“ ir „Nebijok klysti! Teatro improvizacijos dirbtuvės“. 5-6 klasių mokiniai mokėsi suprasti, kaip susiję mintys, emocijos ir elgesys užsiėmime „Mokyklinio amžiaus vaikų streso įveikos įgūdžių lavinimas, remiantis įsisąmoninimo ir kognityvinės-elgesio terapijos (KET) metodikomis“. Septintokai mokėsi streso įveikos technikų bei psichologinio atsparumo stiprinimo užsiėmime „Paauglių laikas: geras jausmas“. Aštuntų klasių mokiniams vyko užsiėmimai „Vaikų emocinės savijautos bei psichikos sveikatos gerinimas, panaudojant muzikos ir dailės terapijos metodus“.*5. Formuojant savitą progimnazijos kultūrą, puoselėti vertybes, vienijančias bendruomenę. Rezultatai bei rodikliai:*Apie 75 procentų progimnazijos mokinių dalyvavo įvairiuose renginiuose, akcijose (tuo pačiu įskaitant ir nuotolinius), apie 25 procentus mokinių patys inicijavo įvairias veiklas. Buvo ugdomos mokinių kūrybinės, bendravimo, bendradarbiavimo kompetencijos. Mokytojai karantino ir ekstremaliosios situacijos laikotarpiu aktyviai dalyvavo virtualioje erdvėje bei kontaktiniu būdu progimnazijoje vykusiuose seminaruose, mokymuose, sukaupta veiklos patirtimi dalinosi su rajono bei regiono ugdymo įstaigų darbuotojais, įgijo naujų kompetencijų.Patriotiškumo ir tautiškumo ugdymas. Buvo organizuojami renginiai, skirti valstybinių švenčių paminėjimui, tautos tradicijų puoselėjimui, savanorystės, gerumo, socialinės akcijos. 2021 m. dėl COVID-19 ligos apribojimų kai kurių tradicinių masinių renginių buvo atsisakyta. Kai kurie renginiai buvo perkelti į virtualią erdvę ir vyko nuotoliniu būdu. Kontaktiniu būdu vyko mokslo metų užbaigimo, adventiniai bei kalėdiniai renginiai, rugsėjo 1-osios šventė, mokiniai surengė šventinę popietę mokytojams Tarptautinės mokytojų dienos proga, pirmokų ir penktokų krikštynos. Pavasarį buvo surengta velykinių puokščių, rudenį – skaptuotų moliūgų, žiemą – kalėdinių papuošimų parodos. Nuotoliniu būdu buvo paminėtos Užgavėnės ir surengta virtuali mokinių kūrybinių darbų paroda. Per nuotolį paminėta teatro diena, paruošti virtualūs mokinių sveikinimai, skirti Vasario 16 d. bei šv. Kalėdų proga ir kt.Birželio mėn. buvo atlikta mokinių apklausa dėl neformaliojo švietimo užsiėmimų (būrelių). Atsižvelgiant į mokinių pageidavimus ir progimnazijos galimybes 2021-2022 m. m. atsirado nauji neformaliojo švietimo būreliai: laboratorinių bandymų būrelis 3-4 klasių mokiniams „Pašėlę atradimai“, vokiečių kalbos, šachmatų, grafinio dizaino, lavinamųjų žaidimų būreliai, „Įdomieji gamtos-chemijos tiriamieji darbai“, „Įdomioji fizika“, „Kino klubas“.Vadovaujantis parengtu progimnazijos metų veiklos planu, popamokinės veiklos ir kt. planais buvo puoselėjamos valstybės ir tautos tradicijos, ugdomi mokinių patriotiškumo ir tautiškumo jausmai, pagal galimybes dalyvauta visuose valstybinių švenčių minėjimuose, atmintinų dienų renginiuose, organizuoti tradiciniai progimnazijos renginiai, stengtasi, kad mokiniai patys organizuotų įvairias veiklas ir į jas aktyviai įsitrauktų. 2021 metais po metų pertraukos vėl buvo organizuotas jau tradicija tapęs renginys – Bartuviečio vardo apdovanojimai, mokiniams buvo teiktos 9 nominacijos ir 1 padėka. Renginys organizuotas kontaktiniu būdu, į jį kviečiant tik mokytojus ir mokinius.*6. Tikslingai ugdyti mokinių bendruosius gebėjimus ir kompetencijas. Rezultatai bei rodikliai:*Progimnazijoje yra sudarytos galimybės kiekvienam mokiniui atskleisti savo potencialą, dalyvaujant įvairių projektų veiklose. Gerėja tokių mokinių savęs vertinimas, ugdomos jų kūrybinės, bendravimo ir bendradarbiavimo kompetencijos. Praėjusiais metais rajone buvo skirta nedaug lėšų socializacijos projektams, todėl ši veikla nebuvo aktyvi. Buvo užbaigtos ir vykdyto ilgamečio tarptautinio ERASMUS+ projekto veiklos su užsienio šalių partneriais. Įsitraukta į kitų rajono, šalies projektų rengimą, vykdymą ir aktyvų dalyvavimą.3-4 klasių mokytojos ir mokiniai dalyvavo projekte „Bendrojo ugdymo turinio ir organizavimo modelių sukūrimas ir išbandymas bendrajame ugdyme“, jo koordinatorė – direktoriaus pavaduotoja ugdymui. 29 mokytojai dalyvauja projekto nuotoliniuose mokymuose „Ugdymo suasmeninimas (personalizavimas)“. Taip pat buvo dalyvauta Skuodo rajono savivaldybės R. Granausko viešosios bibliotekos Vaikų literatūros skyriaus vykdyto projekto „Vaikų biblioartelė Skuode“ veiklose.Taip pat buvo vykdomi prevenciniai renginiai, į kuriuos buvo įsitraukę visi mokiniai, skatinamas mokinių domėjimasis saugios aplinkos privalumais. Ugdymas karjerai: buvo suorganizuota paskaita 8 klasių mokiniams „Sėkmingas profesijos pasirinkimas – raktas į sėkmingą ateitį“, kurią vedė Klaipėdos jaunimo užimtumo skyriaus specialistė. 7 ir 8 klasių mokiniams buvo organizuota klasės valandėlė antikorupcinio švietimo tema „Skaidrumo link“. Pranešėja – Lietuvos Respublikos specialiųjų tyrimų tarnybos specialistė. Penktokai pabuvojo Lietuvos jūrų muziejaus edukacijose „Vėjas uostuose“ bei „Ateities kapitonai“. Pradinių klasių mokiniai lankėsi Kretingos dvaro saldaininėje ir mokėsi gaminti saldainius, dalyvavo edukacinėje pamokoje, kurioje sužinojo apie natūralių kvepalų gaminimo subtilumus, nuotolinėse vaizduotės lavinimo dirbtuvėse išmoko „Išminkyti savo mintis“ ir kt. 3 klasių mokiniai žiūrėjo Klaipėdos lėlių teatro spektaklį „Namai“ ir dalyvavo jo aptarime. Antrokams rašytoja I. Zarambaitė vedė pamoką, kurios metu mokėsi gaminti lėles. Vyko mokinių savitvarkos dienos Skuodo mieste, buvo tvarkoma gyvenamųjų namų aplinka. Mokiniai aktyviai dalyvavo klasių valandėlių metu organizuojamuose susitikimuose su visuomenės sveikatos priežiūros specialistais, policijos atstovais ir kt.Mokytojai ir pagalbos mokiniui specialistai nuolat kėlė savo kvalifikaciją, dalyvavo seminaruose, mokymuose, kurie vyko tiek nuotoliniu, tiek kontaktiniu būdu, įgytas žinias, mokėjimus, įgūdžius taikė ugdant mokinių bendruosius gebėjimus ir kompetencijas. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių (2021) metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Pagerinti ir užtikrinti vadovavimo ugdymui(si) pamokoje kokybę. | 1. Patobulintos mokytojų vadovavimo mokinių mokymuisi kompetencijos, pasiektas kryptingas mokytojų dalyvavimas įvairiose komandose, grupėse, mokytojų dalyvavimas kvalifikacijos tobulinimo renginiuose. 2. Nuolat vykdoma mokinių mokymosi stebėsena, organizuojant veiksmingą mokymosi pagalbą. 3. Ugdymo(si) organizavimo aplinkų įvairovė. 4. Sėkmingi mokinių ugdymosi rezultatai. | 1. 60-70 procentų mokytojų patobu-lina vadovavimo mokinių mokymuisi kompetencijas, dalyvauja kvalifikacijos tobulinimo renginiuose.2. Suorganizuoti 4-5 susitikimai (pokalbiai, pasitarimai, posėdžiai) su mokytojais ir pagalbos mokiniui specialistais dėl mokinių ugdymo rezultatų, pagalbos poreikio ir poveikio. 3. Panaudotos visos ugdymo planuose numatytos valandos, skirtos mokinių ugdymo(si) poreikiams tenkinti. 4. Diskusijos su mokiniais dėl vertinimo tvarkos aprašo veiksmingumo ir namų darbų skyrimo efektyvumo. 5. Pagal poreikį ir galimybes kiekvieno mokomojo dalyko ugdymas vyksta netradicinėse erdvėse. | 95 % mokytojų išklausė mokymus ir atliko praktines užduotis „Skaitmeninių įrankių ir metodų naudojimas tradicinėje ir netradicinėje ugdymo aplinkoje“. Dalyvauta projekto 09.2.1-ESFA-V-726-04-0001 „Bendrojo ugdymo turinio ir organizavimo modelių sukūrimas ir išbandymas bendrajame ugdyme“ veikloje „Ugdymo organizavimo ir mokymosi pagalbos teikimo modelių žemų mokinių pasiekimų gerinimui parengimas ir įgyvendinimas“. Mokymų metu buvo tobulintos mokytojų vadybinės kompetencijos – dalyvauta seminare „Vadybos ir pokyčių valdymo kompetencijų tobulinimas“. Išnaudotos ugdymo plano galimybės – skirta pakankamai valandų atskirų mokomųjų dalykų moduliams ir konsultacijoms, išnaudotos visos ugdymo planuose numatytos valandos, skirtos mokinių ugdymo(si) poreikiams tenkinti. Buvo organizuojami Mokytojų tarybos ir Administracijos posėdžiai, kurių metu buvo analizuojami atskirų trimestrų bei mokslo metų mokinių ugdymo(si) rezultatai, aptariami mokinių adaptacijos mokykloje klausimai, analizuojama padėtis, priimami sprendimai dėl mokinių, grįžusių iš užsienio, tolimesnio ugdymo, organizuota metodinė diena „Diferencijavimo ir individualizavimo galimybės“. Vertinimo tvarkos aprašo reikalavimai buvo aptariami klasių valandėlėse, pagal galimybes, kurias diktuoja ekstremali situacija, atskirų dalykų pamokos buvo organizuojamos netradicinėse erdvėse. |
| 1.2. Tobulinti nuotolinio ugdymo organizavimo procesą, diferencijuoti ir individualizuoti ugdymą pamokose. Stebėti ir vertinti mokytojų bei pagalbos mokiniui specialistų veiklą nuotolinio ugdymo organizavimo metu, teikti jiems pagalbą. | 1. Mokytojai ir pagalbos mokiniui specialistai nuosekliai įgyvendina ugdymo proceso organizavimo nuotoliniu būdu tvarkos aprašo nuostatas. Gerai įvaldyta Microsoft Teams 365 nuotolinio ugdymo platforma.2. Mokytojai parengia skaitmeninius segtuvus, kuriuose kaupia užduotis, skiriamas mokiniams, ugdomiems pagal individualizuotas ar pritaikytas programas (ugdymo diferencijavimas ir individualizavi-mas). | 1. 100 procentų mokytojų ir pagalbos mokiniui specialistų yra pakankamai gerai įvaldę Microsoft Teams 365 nuotolinio ugdymo platformą, ją naudoja ugdymo procese.2. 75 procentai mokytojų diferencijuoja ir individualizuoja užduotis mokiniams pamokose bei užduodamų namų darbų užduotis, jas kaupia užduočių segtuvuose.3. Veiksmingiau organizuojamas namų darbų skyrimas, grįžtamasis ryšys ir mokinių atliktų namų darbų aptarimas bei jų vertinimas. | 100 procentų mokytojų ir pagalbos mokiniui specialistų yra pakankamai gerai įvaldę Microsoft Teams 365 nuotolinio ugdymo platformą, ją naudoja ugdymo procese buvo organizuoti papildomi mokymai mokytojams, kurių metu buvo mokomasi papildomų funkcijų, kurias galima naudotis ugdymo procese.Ugdymo turinio diferencijavimui buvo skiriamas išskirtinis dėmesys, nes daugėja mokinių, turinčių specialiųjų ugdymosi poreikių. Todėl buvo susitarta, kad mokytojai užduotis, skiriamas šiems mokiniams, kaups užduočių aplankuose ir kartą per trimestrą pateiks mokomąjį dalyką kuruojančiam administracijos atstovui. Silpniau besimokantys mokiniai taip įgyja galimybę patirti sėkmę pamokoje, gilinti savo žinias per pamokas dirbant grupėje ar poroje, tuo pačiu patobulinant bendravimo įgūdžius. Namų darbų skyrimas, jų aptarimas bei vertinimas buvo vykdomas vadovaujantis Mokinių mokymosi pažangos ir pasiekimų vertinimo tvarkos aprašu. |
| 1.3. Skatinti mokinių atsakomybę. | 1. Vykdomi mokinių pamokų lankomumo apskaitos ir pamokų nelankymo prevencijos tvarkos aprašo, mokinių mokymosi pažangos ir pasiekimų vertinimo tvarkos aprašo susitarimai, mokiniai sistemingai analizuoja savo pažangumo ir lankomumo rezultatus, vykdomi individualūs pokalbiai su mokiniais dėl lankomumo ir pažangumo. 2. Atliekamas tyrimas ,,Mokinių mokymosi kokybė“ | 1. Praleistų be priežasties pamokų skaičius sumažintas 2-3 procentais.2. Atliktas tyrimas ,,Mokinių mokymosi kokybė“, kurio duomenys parodo, kad mokinių atsakomybė ugdymosi klausimais yra padidėjusi, jie jaučia didesnę atsakomybę už savo mokymosi rezultatus. | Progimnazijoje kiekvieną mėnesį yra vykdoma mokinių pamokų lankomumo apskaita ir vykdoma pamokų nelankymo prevencija. Klasių vadovai bendradarbiauja su pagalbos mokiniui specialistais. Su mokiniais, nelankančiaisiais pamokų, nuolat dirba socialinės pedagogės, Vaiko gerovės komisija (VGK). Komisijos posėdžiuose yra aptariami mokinių mokymosi rezultatai. Sprendžiant atsiradusias problemas bendradarbiauja dalyko mokytojas, klasės vadovas, socialinis pedagogas, mokinys ir jo tėvai (globėjai, rūpintojai), VGK, pasitelkiama ir psichologo pagalba. Pagal 2022 metais atliktą progimnazijos veiklos kokybės įsivertinimą darytina išvada, kad situacija palaipsniui gerėja. Iš 211 į pateiktas anketas atsakiusių mokinių net 196 teigia, kad prisiima atsakomybę už savo mokymosi rezultatus, 201 pastebi, kad yra savarankiški, jaučia savo atsakomybę už mokymosi rezultatus. Mokinių mokymosi kokybė buvo aptariama Mokytojų tarybos posėdžiuose, tyrimas neatliktas dėl mokinių nuotolinio ugdymo. Dėl nuotolinio ugdymo mokinių praleistų pamokų be priežasties sumažėjo 37,4 proc. |
| 1.4. Užtikrinti, kad progimnazijos veiklos kokybės įsivertinimo (vidaus audito) išvados pasitarnautų progimnazijos veiklos tobulinimui. | Progimnazija, atsižvelgdama į įstaigos veiklos kokybės įsivertinimo (vidaus audito) išvadas, nuosekliai ir kryptingai organizuoja veiklas sprendžiant pastebėtas ir išskirtas problemines sritis. | Įgyvendintos 3-4 priemonės, susijusios su išvadose užfiksuotomis tobulintinomis progimnazijos veiklos kryptimis. | Progimnazijos veiklos kokybės įsivertinimo metu buvo nustatyta silpnybė – diferencijavimas, suasmeninimas. Diferencijuojant ir individualizuojant užduotis didžiausias dėmesys buvo skiriamas mokiniams, turintiems pritaikytas ir individualizuotas programas. Susitarta kurti užduočių aplankus, kuriuose bus kaupiamos užduotys, skiriamos specialiųjų ugdymosi poreikių turintiems mokiniams. Mokiniams ugdymo plane buvo skirtos mokomųjų dalykų konsultacinės valandos, taip pat papildomos konsultacinės valandos nuotolinio ugdymo spragoms įveikti ir praradimams kompensuoti. 2020-2021 m. m. mokytojams vyko kursai ir seminarai mokymosi suasmeninimo klausimais („Pamokos kokybės tobulinimas“, „Ugdymo suasmeninimas (personalizavimas). Ugdymo įvairovė. Pamokos organizavimas skirtingų poreikių mokiniams (Praktiniai pamokų stebėjimai individualizavimo ir diferencijavimo tematika)“). |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
|  |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų veiklų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Buvo inicijuotas progimnazijos naujų mokinių elgesio taisyklių redakcijos parengimas. | Visos mokinių elgesio taisyklės buvo susistemintos, surašytos mokinių skatinimo formos, jų drausminimo priemonės, numatyta atsakomybė. Mokiniai klasių valandėlių metu buvo su jomis supažindinti. Pagerės mokinių elgesys, bus laikomasi susitarimų ir bendrų reikalavimų. |
| 3.2. Parengtas Vidaus kontrolės įgyvendinimo Skuodo Bartuvos progimnazijoje tvarkos aprašas, finansų kontrolės taisyklės, psichologinio smurto ir mobingo politika, įtampą darbe mažinančių priemonių nustatymo tvarkos aprašas. | Parengti dokumentai – tai rizikos valdymo priemonės, suprantamos kaip įstaigos valdymo dalys, skirtos įvairių su progimnazijos veikla susijusių rizikos veiksnių valdymui ir numatytų tikslų įgyvendinimui. Darbuotojams yra užtikrinamos saugios ir sveikatai nekenksmingos darbo sąlygos visais su darbu susijusiais aspektais, darbuotojams sudaryta galimybė pranešti apie galimai patirtą psichologinį ar fizinį smurtą bei mobingą darbe atsakingam asmeniui. |
| 3.3. Buvo inicijuotas progimnazijos Lenkimų skyriaus jungtinės pradinės klasės persikėlimas į seniūnijos pastatą, ugdymui skirtų patalpų parengimas ir pastato šildymo sistemos pakeitimas. | 2021 metais nuo rugsėjo 1 d. progimnazijos Lenkimų skyriaus jungtinė pradinė klasė buvo perkelta į seniūnijos pastatą, įrengtos ugdymui skirtos patalpos ir IV ketvirtyje buvo įrengta nauja pastato šildymo sistema. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1.  |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:1 – nepatenkinamai;2 – patenkinamai;3 – gerai;4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3 **X** 4 |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4 **X** |
| 5.3. Lyderystės ir vadovavimo efektyvumas | 1□ 2□ 3□ 4 **X**  |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų  | 1□ 2□ 3□ 4 **X** |
| 5.5. Bendras įvertinimas (pažymimas vidurkis)  | 1□ 2□ 3□ 4 **X** |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Užduotys įvykdytos ir viršijo kai kuriuos sutartus vertinimo rodiklius | Labai gerai **X** |
| 6.2. Užduotys iš esmės įvykdytos pagal sutartus vertinimo rodiklius | Gerai ☐ |
| 6.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 6.4. Užduotys neįvykdytos pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Vadovavimo ugdymui ir mokymui kompetencija |

Progimnazijos direktorius \_\_\_\_\_\_\_\_\_\_\_\_\_\_ Virginijus Jokšas 2022-02-